open-index/open-wikipedia-markdown huggingface dataset:
HMS Cumberland (1774)

**HMS Cumberland** oli Britannian kuninkaallisen laivaston vuonna 1774 vesillelaskettu Elizabeth-luokan 74-tykkinen kolmannen luokan linjalaiva.

## Valmistus

Alus tilattiin 8. kesäkuuta 1768 Deptfordin telakalta, missä köli laskettiin 7. tammikuuta 1769. Alus laskettiin vesille 29. maaliskuuta 1774 ja otettiin palvelukseen 8. kesäkuuta ensimmäisenä päällikkönään Joseph Peyton.

## Palvelus
Alus varustettiin Portsmouthissa toukokuussa 1778, jolloin sen kustannukset olivat 6&nbsp;543 puntaa 17 shillinkiä ja 9 dimeä. Se osallistui Ushantin taisteluun 27. heinäkuuta. Alus sai päällikön sijaisen Hugh Dalrymplen vuoden lopulla.

Alus saapui Portsmouthiin palveluksesta poistoa varten tammikuussa 1804 päällikkönään John Serrel. Alus romutettiin vielä vuoden 1804 aikana Portsmouthissa.

## Lähteet
*

### Viitteet
Valentin Chauvin

**Valentin Chauvin** (s. 30. joulukuuta 1995) on ranskalainen maastohiihtäjä. Hän edustaa Haut Jura Skitä.

Chauvin hiihti ensimmäisen kilpailunsa maailmancupissa 16. tammikuuta 2016 Planicassa ollen vapaan hiihtotavan sprintissä 27:s. Näin ollen hän saavutti heti ensimmäiset maailmancupin pisteensä. 17. tammikuuta 2016 Chauvin saavutti kolmannen sijan sprinttiviestissä, jossa hän kilpaili Richard Jouven kanssa. Henkilökohtaisilla matkoilla hän on sijoittunut parhaimmillaan 25:nneksi vapaan hiihtotavan sprintissä Lahdessa maaliskuussa 2018.

Chauvin kilpaili alle 20-vuotiaiden MM-kilpailuissa Val di Fiemmessä 2014 ja Almatyssä 2015. Hän saavutti molemmissa kilpailuissa hopeaa viestissä. Chauvinin paras henkilökohtainen sijoitus alle 20-vuotiaiden MM-tasolla oli seitsemäs sija kymmenen kilometrin perinteisen hiihtotavan kilpailussa 2014 ja perinteisen hiihtotavan sprintissä 2015.

Alle 23-vuotiaiden MM-kilpailuissa Chauvin sijoittui 2017 seitsemänneksi yhdistelmäkilpailussa ja perinteisen sprintissä. Seuraavana vuonna hän oli viides vapaan hiihtotavan sprintissä, kuudes yhdistelmäkilpailussa ja kahdeksas 15 kilometrin perinteisen hiihtotavan kilpailussa .

## Lähteet
HMS Cumberland (1807)

**HMS Cumberland** oli Britannian kuninkaallisen laivaston vuonna 1807 vesillelaskettu Repulse-luokan 74-tykkinen kolmannen luokan linjalaiva.

## Valmistus

Alus tilattiin 24. tammikuuta 1805 Thomas Pitcheriltä Northfleetistä, missä köli laskettiin elokuussa. Se laskettiin vesille 19. elokuuta 1807 ja valmistui lokakuussa Woolwichissa, jolloin valmistuskustannukset olivat 63&nbsp;231 puntaa ja varustamiskustannukset 26&nbsp;568 puntaa.

## Palvelus
Alus otettiin palvelukseen Napoleonin sotien aikana lokakuussa 1807 päällikkönään Philip Wodehouse ja lähti 30. tammikuuta 1806 Välimerelle, jossa alus kuului helmikuussa 1809 Strachanin johtamaan laivasto-osastoon ja 23. lokakuuta Martinin laivueeseen hyökättäessä Baudinin saattuetta vastaan. Taistelussa 80-tykkinen *[[La Robuste]]* ja 74-tykkinen *[[Le Lion]]* ajoivat lähellä Frontignaa olevalle matalikolle, jossa ne poltettiin 25. lokakuuta. *Cumberlandin* veneet osallistuivat Rosasinlahdelle tehtyyn iskuun 31. lokakuuta.

Heinäkuussa 1811 Robert Otway vastaanotti aluksen päällikkyyden. Alus oli lokakuusta joulukuuhun kunnostettavana Woolwichissa ja Thomas Baker vastaanotti aluksen päällikkyyden marraskuussa. Palvelukseen palattuaan alus lähti Pohjois-Amerikkaan. Se oli helmikuusta huhtikuuhun 1814 kunnostettavana Chathamissa. Alus oli 1814-1815 Itä-Intiassa, minkä jälkeen se makasi ankkurissa Chathamissa.

Alus muutettiin lokakuusta 1829 maaliskuuhun 1830 Chathamissa vankilaivaksi ja nimettiin 15. marraskuuta 1833 *HMS Fortitudeksi*. Alus muutettiin syyskuusta 1845 elokuuhun 1848 Chathamissa hiiliproomuksi. Alus myytiin helmikuussa 1870 romutettavaksi Charltoniin H. Castle & Sonsille 2&nbsp;020 punnalla.
 
## Lähteet
*

### Viitteet
Anna Svendsen

**Anna Svendsen** (s. 25. maaliskuuta 1990) on norjalainen maastohiihtäjä. Hän edustaa Tromsø Skiklubbia.

Svendsen sijoittui Oberstdorfin MM-kilpailuissa 2021 perinteisen hiihtotavan sprintissä seitsemänneksi. Planican MM-kilpailuissa 2023 hän oli perinteisen sprintissä kolmastoista.

Svendsen hiihti ensimmäisen kilpailunsa maailmancupissa 7. maaliskuuta 2012 Drammenissa ollen perinteisen hiihtotavan sprintissä 64:s. Ensimmäiset maailmancupin pisteensä hän saavutti oltuaan viides Lillehammerin Nordic Opening -tapahtuman perinteisen hiihtotavan sprintissä joulukuussa 2016. Yksittäisessä maailmancupkilpailussa hän sijoittui ensimmäisen kerran kymmenen parhaan joukkoon oltuaan seitsemäs Pyeongchangin yhdistelmäkilpailussa helmikuussa 2017.

Skandinavia Cupissa Svendsen on sijoittunut neljästi palkintopallille ollen toinen 9. tammikuuta 2016 Östersundissa perinteisen hiihtotavan sprintissä,  12. maaliskuuta 2016 Otepäässä 5 kilometrin perinteisen kilpailussa ja 17. joulukuuta 2017 Vuokatissa 10 kilometrin perinteisen kilpailussa. Hän voitti 14. joulukuuta 2018 perinteisen hiihtotavan sprintin Östersundissa.

## Lähteet
Karl-Johan Westberg

**Karl-Johan Westberg** (s. 9. joulukuuta 1992) on ruotsalainen maastohiihtäjä. Hän edustaa Borås SK:ta.

Westberg hiihti ensimmäisen kilpailunsa maailmancupissa 1. maaliskuuta 2014 Lahdessa ollen vapaan hiihtotavan sprintissä 36:s. Ensimmäiset maailmancup-pisteensä hän saavutti oltuaan vastaavassa kilpailussa 27:s helmikuussa 2016. Kymmenen parhaan joukkoon hän sijoittui ensimmäisen kerran oltuaan kahdeksas niin ikään Lahden vapaan hiihtotavan sprintissä maaliskuussa 2018. Parhaimmillaan hän on ollut seitsemäs Cognen vapaan sprintissä helmikuussa 2019. Hän sijoittui Oskar Svenssonin kanssa toiseksi vapaan hiihtotavan parispintissä Toblachissa tammikuussa 2017.

Skandinavia Cupissa Westberg sijoittui ensimmäisen kerran palkintopallille 12. joulukuuta 2015 Vuokatissa ollen toinen vapaan hiihtotavan sprintissä. Hän oli vapaan sprintissä toinen myös Lahdessa tammikuussa 2017.

Westberg kilpaili alle 20-vuotiaiden MM-kilpailuissa Otepäässä 2011 ja Erzurumissa 2012. Hänen paras henkilökohtainen saavutuksensa alle 20-vuotiaiden MM-tasolla oli 15. sija vapaan hiihtotavan sprintissä 2012. Westberg oli 2012 mukana Ruotsin viestijoukkueessa, joka sijoittui seitsemänneksi. Alle 23-vuotiaiden MM-kilpailuissa Westberg oli mukana Almatyssä 2015 ollen parhaimmillaan 16:s perinteisen hiihtotavan sprintissä. Lahden MM-kilpailuissa 2017 hän sijoittui vapaan hiihtotavan sprintissä 32:nneksi. Oberstdorfin MM-kilpailuissa 2021 hän oli vapaan hiihtotavan parisprintissä kuudes ja 15 kilometrin vapaan kilpailussa 37:s.

## Lähteet
Elin Mohlin

**Elin Mohlin** (s. 20. maaliskuuta 1991) on ruotsalainen maastohiihtäjä. Hän edustaa Åsarna IK:ta.

Mohlin hiihti ensimmäisen kilpailunsa maailmancupissa 17. helmikuuta 2012 Szklarska Porębassa ollen vapaan hiihtotavan sprintissä 36:s. Ensimmäisen maailmancup-pisteensä hän sai oltuaan 30:s vapaan hiihtotavan sprintissä Lahdessa 1. maaliskuuta 2014. Parhaimmillaan hän on sijoittunut 16:nneksi Pyeongchangin perinteisen sprintissä helmikuussa 2017. Hän voitti samana viikonloppuna parisprintin maailmancupkilpailun.

Skandinavia Cupissa Mohlin on ollut parhaimmillaan neljäs vapaan hiihtotavan sprintissä 12. joulukuuta 2015 Vuokatissa ja 7. tammikuuta 2017 Lahdessa.

Mohlin kilpaili alle 20-vuotiaiden MM-kilpailuissa Otepäässä 2011 ollen parhaimmillaan 14:s perinteisen hiihtotavan sprintissä. Alle 23-vuotiaiden MM-kilpailuissa Mohlin oli mukana Liberecissä 2013 ollen 35:s perinteisen hiihtotavan sprintissä.

Rullahiihdossa Mohlin saavutti MM-pronssia 10 kilometrin perinteisen hiihtotavan ylämäkikilpailussa Val di Fiemmessä 24. syyskuuta 2015.

## Lähteet
HMS Berwick (1775)

**HMS Berwick** oli Britannian kuninkaallisen laivaston vuonna 1775 vesillelaskettu Elizabeth-luokan 74-tykkinen kolmannen luokan linjalaiva.

## Valmistus

Alus tilattiin 12. joulukuuta 1768 Portsmouthin telakalta, missä köli laskettiin toukokuussa 1769. Alus laskettiin vesille 18. huhtikuuta 1775.

## Palvelus
Alus osallistui 1778 Ushantin taisteluun ja Doggerbankin taisteluun 1781. Ranskan laivaston linjalaiva *Alceste* valtasi aluksen 7. maaliskuuta 1795 Saint Florentin lahdella Korsikalla.

### Päälliköt
Aluksen päälliköinä olivat:
*Keith Stewart 27. joulukuuta 1777 - 8. maaliskuuta 1781
*John Ferguson 9. maaliskuuta 1781 - 17. maaliskuuta 1782
*Charles Phipps 18. maaliskuuta 1782 - 24. kesäkuuta 1783
*Benjamin Caldwell 28. elokuuta - 6. joulukuuta 1790
*Sir John Collins Kt. 25. tammikuuta 1793 - 24. maaliskuuta 1794
*William Shield 30. maaliskuuta - 26. huhtikuuta 1794
*George Campbell 27. huhtikuuta - 25. toukokuuta 1794
*George Henry Towry 26. toukokuuta - 27. kesäkuuta 1794
*Andrew Sutherland 1. heinäkuuta - 10. lokakuuta 1794
*William Smith 11. lokakuuta 1794 - 28. tammikuuta 1795
*Gambier Middleton (sij) 17.  - 28. tammikuuta 1795
*Adam Littlejohn 29. tammikuuta - 7. maaliskuuta 1795 (kuollut)

## Ranskan laivaston Berwick
Alus liitettiin Ranskan laivastoon nimellä *Berwick*. Se osallistui 21. lokakuuta 1805 Trafalgarin taisteluun, jossa Britannian kuninkaallisen laivaston *HMS Achille* valtasi aluksen. Alus haaksirikkoutui taistelua seuranneessa myrskyssä 22. lokakuuta San Lucarin rannikolla.

### Päälliköt
Aluksen päälliköinä olivat
*Jean-Gilles Filhol-Camas
*James Macnamara
*Sir Robert Laurie
*Edward Bruce
*James Nash

## Lähteet
*
*
*

### Viitteet
Mr. Robot

**Mr. Robot** on  yhdysvaltalainen draamasarja, jonka on luonut Sam Esmail. *Mr. Robot* alkoi USA Network -kanavalla 24. kesäkuuta 2015. Suomessa Yle TV2 aloitti sarjan esittämisen tammikuussa 2016. Neljäs ja viimeinen kausi esitettiin 6. lokakuuta – 22. joulukuuta 2019.

Televisiosarja käsittelee muun muassa teknologian negatiivista vaikutusta ihmisiin ja suuryritysten yhä kasvavaa valtaa.

## Tuotanto
Muun muassa Arabikevään tapahtumat vaikuttivat sarjan syntyyn, sillä ne todistivat sosiaalisen median vaikutuksen yhteiskuntaan. Sarjan luoja Sam Esmail on myös sanonut päähenkilön muistuttavan osin häntä itseään, sillä opiskeluaikanaan hänet erotettiin määräajaksi yliopistosta kun hän lähetti yliopiston nimissä väärennettyjä joukkosähköposteja.

## Näyttelijät

## Juoni

Televisiosarja seuraa Elliot Aldersonia. Hän on newyorkilainen nuori mies, joka työskentelee Allsafe-nimisessä tietoturvayrityksessä tietoturva-asiantuntijana ja vapaa-ajallaan toimii krakkerina. Elliot kärsii masennuksesta ja sosiaalisten tilanteiden pelosta. Hän myös näkee harhoja, mikä tekee hänestä epäluotettavan kertojan.

## Vastaanotto
*Mr. Robot* sai parhaan televisiodraaman ja Christian Slater parhaan miessivuosan Golden Globe -palkinnon vuonna 2016. Emmy-gaalassa 2016 Rami Malek palkittiin parhaan draamasarjan miespääosan palkinnolla.

## Lähteet
Krista Niiranen

**Krista Niiranen** (s. 10. marraskuuta 1993) on suomalainen uransa lopettanut maastohiihtäjä. Hän edusti Liperin Hiihtoseuraa.

Niiranen hiihti ensimmäisen kilpailunsa maailmancupissa 10. maaliskuuta 2013 Lahdessa ollen kymmenen kilometrin perinteisen hiihtotavan kisassa 65:s. Niirasen paras saavutus maailmancupissa on 49. sija samassa paikassa ja samalla matkalla 8. maaliskuuta 2015.

Skandinavia Cupissa Niiranen on ollut parhaimmillaan 18:s Otepäässä perinteisen hiihtotavan sprintissä 22. helmikuuta 2014.

Niiranen kilpaili alle 20-vuotiaiden MM-kilpailuissa Liberecissä 2013, jossa hän oli mukana kahdeksannelle sijalle tulleessa viestijoukkueessa. Henkilökohtaisilla matkoilla Niiranen oli parhaimmillaan 15:s perinteisen hiihtotavan sprintissä. Universiadeissa 2013 Niiranen oli parhaimmillaan viides perinteisen hiihtotavan sprintissä.

SM-kilpailuissa Niirasen paras henkilökohtainen sijoitus on kahdeksas perinteisen hiihtotavan sprintissä Jämillä 2015.

Suunnistuksessa Niiranen edustaa Kalevan Rastia.

Niiranen opiskelee Lapin yliopistossa oikeustiedettä.

## Lähteet
Andrea Julin

**Andrea Julin** (s. 4. huhtikuuta 1994) on suomalainen uransa lopettanut maastohiihtäjä. Hän edusti IF Minkeniä.

Julin oli mukana MM-kilpailuissa 2017. Hän oli vapaan hiihtotavan sprintissä 40:s.

Julin hiihti ensimmäisen kilpailunsa maailmancupissa 9. maaliskuuta 2013 Lahdessa ollen vapaan  hiihtotavan sprintissä 46:s. Ensimmäiset maailmancupin pisteensä hän saavutti oltuaan 28:s Rukan perinteisen hiihtotavan sprintissä 26. marraskuuta 2016.

Skandinavia Cupissa Julin on ollut parhaimmillaan 14:s Otepäässä vapaan hiihtotavan sprintissä 11. maaliskuuta 2016.

Julin kilpaili alle 20-vuotiaiden MM-kilpailuissa Liberecissä 2013 ja Val di Fiemmessä 2014, joissa hänen paras saavutuksensa oli 23. sija perinteisen hiihtotavan sprintissä 2013.

SM-kilpailuissa Julinin paras henkilökohtainen sijoitus on kuudes perinteisen hiihtotavan sprintissä Jämillä 2015.

Julin on kilpaillut myös keskipitkän matkan juoksussa. Hän saavutti viestijuoksun SM-kultaa IF Nykarlebynejdenin joukkueessa 4 × 800 metrin matkalla Pedersöressä 2010 yhdessä Heidi Erikssonin, Sandra Erikssonin ja Zenitha Erikssonin kanssa.

## Lähteet
Mezőhegyes

**Mezőhegyes** on kaupunki Békésin läänissä Unkarissa. Kaupungin pinta-ala on 155,4 km², ja asukasluku 5&nbsp;143 vuoden 2017 alussa. Se on perustettu 1784, ja sieltä on kotoisin kolme hevosrotua: nonius, furioso ja gidraninhevonen.

## Lähteet

## Aiheesta muualla
*Kaupungin verkkosivusto
Lauri Thurén

**Lauri Thurén** (s. 4. marraskuuta 1961) on Itä-Suomen yliopiston eksegetiikan professori vuodesta 2002 ja tohtoriohjelma FILOTO:n johtaja. Hän on kansainvälisesti tunnetuimpia Jeesuksen vertausten tutkijoita. Thurénin tutkimusaloihin kuuluvat myös Uuden testamentin retoriikka, Paavalin teologia, argumentaatioanalyysi sekä epistolografia. Laajan tieteellisen tuotannon lisäksi Thurén on julkaissut kansantajuisia Raamatun oppaita. Tutkijanuransa lisäksi hän on toiminut opiskelijapappina Turussa 1983–1992.
Thurén opiskeli Åbo Akademissa, Turun yliopistossa, Upsalan yliopistossa sekä Graduate Theological Unionissa Berkeleyssä. Teologian tohtoriksi hän väitteli 1990. Vuosina 1995–2005 Thurén toimi Suomen Akatemian eksegetiikan huippututkimusyksikössä. Hän oli mukana Joensuun yliopiston ortodoksisen teologian käynnistysvaiheessa dosenttina vuodesta 1994, uuden teologisen tiedekunnan dekaanina vuosina 2003–2009 sekä Itä-Suomen yliopiston filosofisen tiedekunnan dekaanina 2008. Thurén on myös eksegetiikan dosentti Åbo Akademin Humanististen tieteiden, psykologian ja teologian tiedekunnassa.

Teoksissaan Thurén on painottanut Raamatun tekstikeskeistä, kirjallisuustieteistä nousevaa lähestymistapaa. Jeesuksen vertauksia hän pitää suostuttevina, ei julistavina kertomuksina, joiden teho perustuu niiden kykyyn vedota kuulijan omaan kokemukseen, tunteisiin ja mielikuvitukseen -- ei niinkään kertojan arvovaltaan.

Thurén tunnetaan myös yhtenä *[[Siionin kannel]]* -laulukirjojen tekijöistä. Thurén on kääntänyt vuonna 2022 kyseiseen kirjaan muun muassa Eric Claptonin klassikkokappaleen "Tears In Heaven" nimellä "Ehkä tuntisit".

Lauri Thurén on professori Jukka Thurénin poika. Toimittaja Julia Thurén on Lauri Thurénin lapsi. 

## Teokset
**Parables as Persuasive Devices*, ed. Lauri Thurén, Antti Kyytsönen, and Katri Antin, WUNT, Tübingen: Mohr Siebeck 2025.
**Parables Unplugged – Reading the Lukan Parables in Their Rhetorical Context.* Minneapolis: Fortress Press 2014.
**Derhetorizing Paul – A Dynamic Perspective on Pauline Theology and the Law.* WUNT I:124, Tübingen: Mohr Siebeck 2000, reprinted: Harrisburg: Trinity Press 2002.
**Argument and Theology in 1 Peter – The Origins of Christian Paraenesis.* JSNTSS 114, Sheffield: Sheffield Academic Press 1995.
**The Rhetorical Strategy of 1 Peter with Special Regard to Ambiguous Expressions.* Väitöskirja. Åbo: Åbo Academy Press 1990.
**Rhetoric and Scripture – Collected Essays of Thomas H. Olbricht*, Emory Studies of Christianity 23, ed. Lauri Thurén, Atlanta: SBL Press 2021.
**Kristillinen usko – Nikean tunnustuksen opas,* Jukka Thurén ja Lauri Thurén. Kauniainen: Perussanoma 2017.
**Kameli neulansilmästä – Jeesuksen vertaukset puhtaalta pöydältä.* Helsinki: Kirjapaja 2015.
**Katoliset kirjeet.* Jukka Thurén ja Lauri Thurén. Helsinki: Kustannus oy Arkki 2007.
*
*
**Raamatun käyttöohje 3.* Helsinki: Karas-sana 2016
**Kristillinen elämä, Tätä on kristinusko.* Kauniainen: Perussanoma 2009.
**Ensimmäinen ja Toinen Pietarinkirje.* Helsinki: Sley-kirjat 1988.

## Lähteet

## Aiheesta muualla
* Itä-Suomen yliopiston verkkosivu
* UEFConnect
David Chokachi

**David Chokachi** (s. **David Al-Chokhachy** 16. tammikuuta 1968 Plymouth, Massachusetts) on yhdysvaltalainen näyttelijä.

## Ura
Hänellä on tutkinto politiikan tutkimuksesta. Hän aloitti näyttelijänuransa televisiosarjassa *[[Baywatch]]*, jossa hän näytteli vuosina 1995–1999 Cody Madisonin roolin. Lähdettyään Baywatchista hän näytteli Jake McCarteyn roolin televisiosarjassa *Witchblade*, joka kesti vuoteen 2002 asti. Vuonna 2006 hän aloitti yhtenä päänäyttelijöistä televisiosarjassa *Beyond the Break*. Tämä sarja kesti kolme kautta. Tämän lisäksi hän oli mukana vuonna 2009 tositelevisio-ohjelmassa *Confessions of a Teen Idol*.

## Yksityiselämä
David Chokachi on naimisissa ja hänellä on yksi lapsi..Hänen isänsä oli lääkäri Modhaffer Khalaf Al-Chokhachy, joka oli syntynyt Kazimiyyassa, Irakissa, ja äitinsä on amerikansuomalainen, jonka vanhemmat olivat alun perin kotoisin Vaasasta. 

## Lähteet

## Aiheesta muualla

* 
* The Official David Chokachi Website
Julia Svan

**Julia Svan** (s. 20. helmikuuta 1993) on ruotsalainen maastohiihtäjä. Hän edustaa Vansbro AIK SK:ta.

Svan hiihti ensimmäisen kilpailunsa maailmancupissa 10. maaliskuuta 2013 Lahdessa ollen kymmenen kilometrin perinteisen hiihtotavan kisassa 47:s. Hänen paras saavutuksensa maailmancupissa on 41. sija Tour de Skillä 2013–2014.

Skandinavia Cupissa Svan oli ensimmäisen ja toistaiseksi ainoan kerran palkintopallilla 14. joulukuuta 2013 Vuokatissa sijoituttuaan toiseksi kymmenen kilometrin perinteisen hiihtotavan kilpailussa.

Svan kilpaili alle 20-vuotiaiden MM-kilpailuissa Liberecissä 2013 voittaen kultaa viestissä ja sijoittuen henkilökohtaisissa kilpailuissa parhaimmillaan kuudenneksi yhdistelmäkilpailussa. Alle 23-vuotiaiden MM-kilpailuissa Svan oli mukana Val di Fiemmessä 2014 ollen parhaimmillaan 22:s vapaan hiihtotavan sprintissä.

## Lähteet
Anton Lindblad

**Anton Lindblad** (s. 28. lokakuuta 1990) on ruotsalainen maastohiihtäjä. Hän edustaa Hudiksvalls IF:ää.

Lindblad hiihti ensimmäisen kilpailunsa maailmancupissa 20. marraskuuta 2010 Jällivaarassa ollen 15 kilometrin vapaan hiihtotavan kisassa 86:s. Maailmancupin pisteille hän hiihti ensimmäisen kerran 3. joulukuuta 2011 ollen 28:s Düsseldorfissa vapaan hiihtotavan sprintissä. Lindbladin paras saavutus maailmancupissa on yhdeksäs sija vapaan hiihtotavan sprintissä Nove Mestossa 11. tammikuuta 2014.

Skandinavia Cupissa Lindblad oli ensimmäisen ja toistaiseksi ainoan kerran palkintopallilla 16. joulukuuta 2011 Vuokatissa sijoituttuaan kolmanneksi 3,75 kilometrin vapaan hiihtotavan kilpailussa.

Lindblad kilpaili alle 20-vuotiaiden MM-kilpailuissa Hinterzartenissa 2010, jossa hän oli mukana 11. sijalle tulleessa viestijoukkueessa. Henkilökohtaisilla matkoilla Lindblad oli parhaimmillaan 39:s kymmenen kilometrin perinteisen hiihtotavan kilpailussa. Alle 23-vuotiaiden MM-kilpailuissa Lindblad hiihti Otepäässä 2011 ja Erzurumissa 2012 ollen parhaimmillaan kuudes vapaan hiihtotavan sprintissä 2012.

Lindblad saavutti rullahiihdossa nuorten MM-hopeaa viiden kilometrin perinteisen hiihtotavan ylämäkikilpailussa Pigliossa 11. syyskuuta 2009.

## Lähteet
Jonna Heimonen

**Jonna Heimonen** (s. 22. helmikuuta 1990) on suomalainen uransa lopettanut maastohiihtäjä. Hän edusti Kouvolan Hiihtoseuraa.

Heimonen on ollut Skandinavia Cupissa parhaimmillaan 55:s perinteisen hiihtotavan sprintissä Keuruulla 3. tammikuuta 2009.

SM-kilpailuissa Heimosen paras henkilökohtainen sijoitus on 34:s perinteisen hiihtotavan sprintissä Jämillä 2015. Hän oli saavuttamassa SM-pronssia Kouvolan Hiihtoseuran joukkueessa Rukalla 2015 yhdessä Mona-Liisa Malvalehdon ja Heli Heiskasen kanssa. Kyseessä oli seuran ensimmäinen naisten SM-viestimitali.

## Lähteet
Vesa Kallio (hiihtäjä)

**Vesa Kallio** (s. 29. kesäkuuta 1990) on suomalainen maastohiihtäjä. Hän edustaa Imatran Urheilijoita. Aikaisemmin hän on edustanut Valkeakosken Hakaa.

Kallio hiihti ensimmäisen kilpailunsa maailmancupissa 1. maaliskuuta 2014 Lahdessa ollen vapaan hiihtotavan sprintissä 81:s. Hänen paras saavutuksensa maailmancupissa on 68. sija 15 kilometrin vapaan hiihtotavan kilpailussa Lahdessa 2. maaliskuuta 2014.

Skandinavia Cupissa Kallio on ollut parhaimmillaan 22:s 15 kilometrin vapaan hiihtotavan kilpailussa Madonassa 20. helmikuuta 2014.

Kallio kilpaili alle 23-vuotiaiden MM-kilpailuissa Otepäässä 2011 ollen 44:s 15 kilometrin vapaan hiihtotavan kilpailussa.

SM-kilpailuissa Kallion paras henkilökohtainen sijoitus on kymmenes 15 kilometrin vapaan hiihtotavan kilpailussa Jämillä 2015. Hän saavutti yhdessä Juha-Matti Mikkolaisen kanssa SM-pronssia Valkeakosken Hakan joukkueessa sprinttiviestissä Vantaalla 2014.

## Lähteet
Kaksplus

**Kaksplus** on Otavamedian julkaisema 12 kertaa vuodessa ilmestyvä aikakauslehti, jonka sisältö käsittelee äitiyteen ja perheen arkeen liittyviä asioita. Lehden päätoimittaja on Annina Pennonen.

*Kaksplus* on luettavissa myös digilehtenä. Lehden kotisivuilla on muun muassa keskustelufoorumi ja blogeja.

Lehteen liittyvää *Kaks' Plus* -nimistä palveluohjelmaa esitettiin televisiossa MTV3-kanavalla vuosina 1999 ja 2000.

## Lähteet

## Aiheesta muualla
* Kaksplus-lehden sivut
* Otavamedian kotisivut
Armenian jalkapalloliigan kausi 2014–2015

**Armenian jalkapalloliigan kausi 2014–2015** oli Armenian jalkapallon pääsarjan Armenian jalkapalloliigan 23. kausi. Kausi päättyi FC Pyunik Jerevanin mestaruuteen, mikä oli seuralle 13 mestaruus. Sarjan parhaat maalintekijät olivat Shirak FC:n norsunluurannikkolainen Jean-Jacques Bougouhi sekä Pyunik Jerevanin meksikolainen César Romero Zamora, jotka tekivät 21 maalia kauden aikana.

## Joukkueet

### Henkilöstö ja sponsorit

## Sarjataulukko

Lähde: 

## Parhaat maalintekijät

## Lähteet
Miguel Oliveira

**Miguel Ângelo Falcão de Oliveira** (s. 4. tammikuuta 1995 Almada) on portugalilainen ratamoottoripyöräilijä. Kaudella 2016 hän ajaa Moto2-luokassa Leopard Racing -tallin pyörällä.

## MotoGP-ura
### 125 cc/Moto3 (2011–2015)
Yhdeksänvuotiaana kilpailemisen aloittanut Oliveira debytoi 125-kuutioisten luokassa MM-sarjassa kaudella 2011. Ensimmäiset palkintokorokesijoituksensa hän saavutti seuraavalla kaudella.

Kaudeksi 2015 hän siirtyi sarjan parhaimmistoon kuuluneeseen Red Bull KTM Ajo -talliin, ja Italian GP:ssä hänestä tuli kaikkien aikojen ensimmäinen portugalilainen osakilpailuvoittaja. MM-sarjassa hän sijoittui lopulta toiseksi, kuusi pistettä mestaruuden vieneen Danny Kentin perässä.

### Moto2 (2016–2018)
Kaudeksi 2016 Oliveira siirtyy Moto3-luokasta askeleen ylemmäksi Moto2-luokkaan, jossa hän ajaa Leopard Racing -tallissa.

## Lähteet

## Aiheesta muualla
Radioactive (Imagine Dragonsin kappale)

**Radioactive** on yhdysvaltalaisen Imagine Dragons -yhtyeen 29. lokakuuta 2012 julkaistu single heidän ensimmäiseltä albumiltaan *Night Visions*. Radioactiven B-puolella on kappale *It’s Time*. Tyylilajiltaan Radioactive on elektronista rockia, vaihtoehtorockia ja dubstepiä.

Vuoden 2014 Grammy-gaalassa Radioactive oli ehdolla kahteen palkintoon, vuoden levytykseen ja vuoden rock-esitykseen, joista jälkimmäisen se voitti. Listakärkeen kappale ylsi kolmella listalla, mukaan lukien Ruotsin Sverigetopplistanilla.

Radioactiven musiikkivideolla oli toukokuussa 2018 yli 880 miljoonaa näyttökertaa YouTubessa.

## Lähteet
Enea Bastianini

**Enea Bastianini** (s. 30. joulukuuta 1997 Rimini) on italialainen ratamoottoripyöräilijä. 

Bastianini debytoi MM-sarjassa Moto3-luokassa kaudella 2014. Kaudella 2015 hän sijoittui yhteispisteissä kolmanneksi Gresini-tallin Hondalla. Hän jatkoi samassa tallissa kaudella 2016.

## Lähteet
Harrison Newey

**Harrison Newey** (s. 25. heinäkuuta, 1998) on brittiläinen moottoriurheilija. Hänen isänsä on menestynyt Formula 1 -insinööri Adrian Newey.

## Ura

Newey aloitti uran Karting-sarjoista vuonna 2009. Vuonna 2014 Newey kilpaili Ranskan Formula 4 -sarjassa ajaen kolme kilpailua saavuttaen kaksi pistettä. Vuonna 2015 Newey siirtyi Britannian BRDC Formula 4 -sarjaan jossa hän saavutti kaksi voittoa, kaksi paalupaikkaa ja 12 palkintosijaa sijoittuen sarjan toiseksi. Samana vuonna hän ajoi Saksan ADAC Formula 4 -sarjassa saavuttaen 42 pistettä. Vuonna 2016 Newey siirtyi kilpailemaan Euroopan Formula 3 -sarjaan.

## Lähteet
3,4-dinitrotolueeni

**3,4-Dinitrotolueeni** (C7H6N2O4) on nitrattu aromaattinen yhdiste. Sitä käytetään orgaanisessa synteesissä räjähteitä ja väriaineita valmistettaessa. 3,4-Dinitrotolueenin kanssa isomeerisia yhdisteitä ovat 2,3-, 2,4-, 2,5-, 2,6- ja 3,5-dinitrotolueenit.

## Ominaisuudet
Huoneenlämpötilassa 3,4-dinitrotolueeni on keltaista kiteistä ainetta. Yhdiste on käytännöllisesti katsoen veteen liukenematonta, mutta liukenee hiilidisulfidiin sekä useisiin orgaanisiin liuottimiin etanoliin, dietyylieetteriin, etyleenidiamiiniin ja hieman kloroformiin. Yhdiste ärsyttää ihoa ja hengitysteitä. 3,4-Dinitrotolueenille altistumisesta voi seurata huonovointisuutta, päänsärkyä, tajuttomuus ja methemoglobiinin pitoisuuden kasvun aiheuttama ihon sinertyminen.

## Valmistus ja käyttö
3,4-Dinitrotolueenia voidaan valmistaa nitraamalla tolueenia tai m-nitrotolueenia. Näissä reaktioissa muodostuu myös muita dinitrotolueenin isomeereja.

3,4-Dinitrotolueenia käytetään muun muassa räjähteiden ja väriaineiden valmistamiseen.

## Lähteet
Jukka Mäkelä (Kangasalan kunnanjohtaja)

**Jukka Samuli Mäkelä** (s. 22. lokakuuta 1949 Jalasjärvi) on Kangasalan entinen kunnanjohtaja. Hän on koulutukseltaan hallintotieteiden maisteri ja oikeustieteen kandidaatti. Hänelle on myönnetty kunnallisneuvoksen arvo.

Mäkelä toimi Pattijoen kunnanjohtajana 1987–1991 ja aloitti Kangasalan kunnanjohtajana vuonna 1991. Hän jäi tästä virasta eläkkeelle vuonna 2013. Hän on puolustanut kuntaliitoksia Kangasalan seudulla.

## Lähteet
Luka Dončić

**Luka Dončić** (s. 28. helmikuuta 1999 Ljubljana) on slovenialainen koripalloilija, pelipaikaltaan pääasiassa pelintekijä. Hän pelaa NBA-seura Los Angeles Lakersissa.

Hän edusti vuosina 2014–2018 Espanjan Liga ACB:ssä pelaavaa Real Madridia ja siirtyi vuonna 2018 NBA-seura Dallas Mavericksiin.

## Ammattilaisura

Dončić aloitti uransa KK Union Olimpijan junioreissa. Hän teki 13-vuotiaana viisivuotisen sopimuksen espanjalaisen suurseuran Real Madridin kanssa.

Dončićista tuli huhtikuussa 2015 nuorin Real Madridin edustusjoukkueessa pelannut pelaaja, sekä Espanjan pääsarjan kolmanneksi nuorin debytantti. Kaudella 2015–2016 hän kuului jo joukkueen vakiomiehistöön. Hän kuului vuoden 2018 Euroliigan voittaneeseen joukkueeseen ja hänet valittiin Euroliiga-kauden 2017–2018 kuten myös Euroliigan lopputurnauksen arvokkaimmaksi pelaajaksi.

Atlanta Hawks varasi Dončićin  numerolla 3 mutta myi hänet saman tien Dallas Mavericksiin. Hän pelasi NBA-kaudella 2018–2019 runkosarjassa 72 ottelua, kaikki avauskentällisessä. Peliaikaa hänelle kertyi 32,2 minuuttia ottelua kohden ja hän teki keskimäärin 21,2 pistettä, otti 7,8 levypalloa ja antoi 6,0 syöttöä. Hänet valittiin .

Helmikuussa 2025 Dončić sekä Maxi Kleber ja Markieff Morris kaupattiin Los Angeles Lakersiin vaihdossa Anthony Davisiin, Max Christieen ja vuoden 2029 ensimmäisen kierroksen varausvuoroon. Kauppa oli NBA:n historiassa merkittävä, sillä koskaan aiemmin kaksi tähdistökentälliseen valittua pelaajaa eivät olleet vaihtaneet päittäin osoitetta kesken kauden.

### Maajoukkue

Dončić on edustanut myös Slovenian miesten maajoukkuetta, jossa hän voitti Euroopan mestaruuden vuonna 2017. Loppuottelun kolmannella neljänneksellä loukkaantunut Dončić valittiin EM-turnauksen tähdistöviisikkoon.

## Tilastot

## Lähteet

## Aiheesta muualla
Craig Foster

**Craig Jeffery Foster** (s. 7. syyskuuta 1991) on jamaikalainen jalkapalloilija. Hän edustaa Jamaikan pääsarjassa pelaavaa Renoa.

Foster teki kaudella 2011–2012 Jamaikan pääsarjassa 15 maalia edustaen Renoa. Vuosina 2011 ja 2012 hän pelasi lainassa Ruotsin 1. divisioonassa Motalassa ja vuonna 2013 Suomessa ensin IFK Mariehamnissa ja sitten KooTeePeessä.

Motalassa Foster teki kolme maalia kuudessa ottelussa. IFK Mariehamnissa hän pelasi ainoaksi jääneen Veikkausliigan ottelunsa 11. elokuuta IFK Mariehamnin voittaessa RoPS:n vieraissa 2–0. KooTeePeessä Foster pelasi viisi Ykkösen ottelua, joissa hän teki kaksi maalia.

Palattuaan Renoon Foster teki 20 maalia Jamaikan pääsarjassa kaudella 2014–2015. Kesällä 2015 Foster siirtyi lainalle Yhdysvaltoihin USL:ssä pelaavaan Harrisburg City Islandersiin. Hän teki USL-kaudella 2015 yhdeksän maalia 13 ottelussa.

Foster oli mukana Jamaikan joukkueessa CONCACAF-maiden alle 20-vuotiaiden mestaruuskilpailuissa Guadeloupessa 2011 pelaten turnauksessa viisi ottelua.

## Lähteet
Kuin surmaisi satakielen (elokuva)

**Kuin surmaisi satakielen** () on vuonna 1962 ensi-iltansa saanut yhdysvaltalainen draamaelokuva, jonka on ohjannut Robert Mulligan. Se perustuu Harper Leen samannimiseen romaaniin vuodelta 1960. Elokuva sai kahdeksan Oscar-ehdokkuutta ja voitti niistä kolme: paras miespääosa, sovitettu käsikirjoitus ja lavastus.

Elokuva valittiin vuonna 1995 Yhdys&shy;valtojen kongressin kirjaston National Film Registryyn, johon kootaan esteetti&shy;sesti, historialli&shy;sesti tai kulttuuri&shy;sesti merkittäviä amerikkalais&shy;elokuvia. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

## Näyttelijät

## Lähteet

## Aiheesta muualla
* 
*
On Top of the World

**On Top of the World** on yhdysvaltalaisen Imagine Dragons -yhtyeen 18. maaliskuuta 2013 julkaistu single heidän ensimmäiseltä albumiltaan *Night Visions*. Tyylilajiltaan kappale on folk rockia.

Singlelistoilla kappale sijoittui ykköseksi Portugalissa. Kappale menestyi hyvin myös myynnissä sillä se myi useassa maassa platinaa ja esimerkiksi Australiassa triplaplatinaa. Se kuului myös EA Sportsin suositun FIFA 13 -pelin soundtrackille. On Top of the World oli käytössä myös toisessa jalkapallopelissä Pro Evolution Soccer 2013:ssa sekä Samsung Galaxy Note 8.0:n mainoksessa.

Kappaleen 70-luku -henkisessä musiikkivideossa neljä erilaisista perheistä kotoisin olevaa astronauttia kokoontuu yhteen ja matkustaa yhdessä Kuuhun. Musiikkivideo oli kerännyt tammikuuhun 2016 mennessä YouTubessa yli 83 miljoonaa näyttökertaa.

## Lähteet
Loris Baz

**Loris Baz** (s. 1. helmikuuta 1993 Sallanches) on ranskalainen ratamoottoripyöräilijä. Kaudella 2016 hän ajaa MotoGP-sarjassa Avintia Racing -tallin Ducatilla.

191-senttinen Baz on yksi MotoGP:n pisimmistä kuljettajista.

## MotoGP-ura
Baz ajoi Superbiken MM-sarjassa ennen siirtymistään MotoGP:hen kaudelle 2015. Avauskaudellaan hän saalisti Forward Racing -tallin Yamahalla yhteensä 28 MM-pistettä, joka riitti pistetaulukossa 17:nneksi.

Kaudelle 2016 Baz siirtyi Avintia Racing -talliin.

## Lähteet
Fabian Schaad

**Fabian Schaad** (s. 1. tammikuuta 1992) on sveitsiläinen maastohiihtäjä. Hän edustaa Drusbergiä.

Schaad hiihti ensimmäisen kilpailunsa maailmancupissa 16. helmikuuta 2013 Davosissa ollen perinteisen hiihtotavan sprintissä 59:s. Maailmancupin pisteille hän hiihti ensimmäisen ja toistaiseksi ainoan kerran 18. tammikuuta 2014 ollen 25:s Szklarska Porębassa vapaan hiihtotavan sprintissä.

Schaad kilpaili alle 20-vuotiaiden MM-kilpailuissa Otepäässä 2011 ja Erzurumissa 2012. Hän oli 2011 mukana 16. sijalle tulleessa viestijoukkueessa. Henkilökohtaisilla matkoilla Schaad oli alle 20-vuotiaiden MM-tasolla parhaimmillaan 21:s vapaan hiihtotavan sprintissä 2012. Alle 23-vuotiaiden MM-kilpailuissa Schaad hiihti Val di Fiemmessä 2014 ollen parhaimmillaan 29:s vapaan hiihtotavan sprintissä.

Myös Schaadin nuorempi veli Roman Schaad (s. 1993) on maastohiihtäjä.

## Lähteet
Kurt Kuschela

**Kurt Kuschela** (s. 30. syyskuuta 1988 Berliini) on saksalainen ratamelonnan olympiavoittaja ja maailmanmestari. 182 senttimetriä pitkä ja 86 kilogrammaa painava Kuschela edustaa KC Potsdam -seuraa.

Kuschela saavutti olympiakultaa kanoottikaksikon 1 000 metriltä yhdessä Peter Kretschmerin kanssa vuoden 2012 kesäolympialaisista Lontoosta. MM-kilpailuista hänellä on kultaa kanoottinelosen 1 000 metriltä vuodelta 2013 ja pronssia kaksikosta vuodelta 2011. EM-kilpailuista Kuschela on saavuttanut yhden hopeamitalin vuodelta 2012. 

## Lähteet
Matteo Ceirano

**Matteo Ceirano** (22. tammikuuta 1870 - 19. maaliskuuta 1941) oli italialainen autoilun, autourheilun ja ajoneuvojen valmistuksen pioneeri.

## Historiaa
Matteo, joka oli nelipäisen Ceiranon veljessarjan toiseksi nuorin, työskenteli Torinossa vanhimman veljensä Giovanni Battistan polkupyörä- ja myöhemmin autoverstaalla. Vuonna 1898 he perustivat ensimmäisen autonsa valmistamista varten yhtiön nimeltä Ceirano GB & C. Yhtiö valmisti 3,5-hevosvoimaisella moottorilla varustettuja autoja nimeltään "Welleyes", ja siitä oli odotettavissa kaupallista menestystä. Yhtiön tuotantotilojen rajallisuus ei kuitenkaan mahdollistanut suuremman tuotannon aloittamista joten Ceiranot myivät suunnitelmansa torinolaisen liikemieskonsortion vasta perustamalle yhtiölle ja Welleyes-autosta tuli F.I.A.T SpA:n ensimmäinen automalli. 

Matteo ja Giovanni Battista saivat myös pestin Fiatilta, mutta he lähtivät yhtiöstä vuonna 1901 ja perustivat yhtiön nimeltä Fratelli Ceirano. Matteo ei kaiketikaan ollut kovin kauaa samoissa kuvioissa viihtyvää lajia, koska jo vuonna 1903 hän perusti autoja valmistamaan yhtiön nimeltä *Ceirano Matteo & C*. Vuonna 1904 yhtiön nimi muutettiin muotoon *Ceirano Matteo & C. - Vetture Marca Itala* ja edelleen saman vuoden syksyllä muotoon *Fabbrica Automobili Itala*, joka valmisti autoja merkillä Itala. 

Matteo viihtyi Italan palveluksessa vuoteen 1906, jolloin hän perusti italialaisen teollisuusmies Michele Ansaldin kanssa  Società Piemontese Automobili (SPA) -nimisen yhtiön, joka valmisti henkilöautoja ja myöhemmin sotilasajoneuvoja. Matteo Ceirano jätti tämän yhtiön vuonna 1918 ja siirtyi pois autojen valmistukseen liittyvistä liiketoimista.

## Lähteet
Christoffer Fagerli Rukke

**Christoffer Fagerli Rukke** (s. 17. huhtikuuta 1988 Hønefoss, Norja) on norjalainen pikaluistelija. Hän edustaa Hol IL:ää.

Rukke oli mukana Vancouverin olympialaisissa 2010, joissa hän oli 1&nbsp;000 metrillä 35:s ja 1&nbsp;500 metrillä 20:s.

Rukke seurustelee norjalaisen maastohiihtäjä Ingvild Flugstad Østbergin (s. 1990) kanssa. He tapasivat toisensa Olympiatoppenin järjestämällä leirillä Espanjan Fuerteventurassa toukokuussa 2011 ja muuttivat yhteiseen asuntoon Oslon Holmenkollenille kesällä 2012.

## Lähteet
Andrei Svetlakov

**Andrei Pavlovitš Svetlakov** (s. 6. huhtikuuta 1996 Moskova, Venäjä) on venäläinen jääkiekkoilija. Hän pelaa nykyään PHK TsSKA Moskovassa KHL-liigassa.

## Maajoukkueura
Andrei Svetlakov pelasi alle 20-vuotiaiden MM-jääkiekkoturnauksessa Helsingissä 2016. Hän voitti joukkueessaan hopeaa. Päätösottelussa Suomea vastaan hän teki kaksi maalia. Seitsemässä pelaamassaan turnauspelissä hän sai 3+1=4 tehopistettä.

## Lähteet

## Aiheesta muualla
*Andrei Svetlakov Eliteprospect-sivustolla
*Andrei Svetlakov Hockey Db:ssa
Zhou Qi

**Zhou Qi** (; s. 16. tammikuuta 1996 Henan) on kiinalainen koripalloilija, pelipaikaltaan sentteri. Hän edustaa NBA-seura Houston Rocketsia.

Zhou edusti kotimaansa CBA-liigassa Xinjiang Flying Tigersia. Hänet varattiin NBA:han toisella kierroksella numerolla 43 . Vuodesta 2017 hän on pelannut NBA-seura Houston Rocketsissa.

### Maajoukkueura

Zhou debytoi Kiinan maajoukkueessa 18-vuotiaana vuonna 2014. Vuoden 2015 Aasian-mestaruuskilpailuissa Zhou oli yksi mestaruuden voittaneen Kiinan tärkeimpiä pelaajia, ja hänet valittiin myös turnauksen tähdistöjoukkueeseen.
 
## Lähteet
Vesa Kallio

**Vesa Kallio** -nimisiä henkilöitä ovat:

* Vesa Kallio (s. 1951), suomalainen jalkapalloilija
* Vesa Kallio (s. 1980), suomalainen ratamoottoripyöräilijä
* Vesa Kallio (s. 1990), suomalainen maastohiihtäjä
* Vesa Kallio (s. 1967), suomalainen keskustalainen poliitikko ja kansanedustaja.
Beata Leppilampi

**Beata Leppilampi** (o.s. **Papp**, s. 22. huhtikuuta 1995 Kuopio) on suomalainen taitoluistelija. Hänen vuotta vanhempi veljensä Bela Papp luisteli myös maajoukkuetasolla. He harjoittelivat Kanadan Burnabyssa, jonne perhe muutti vuonna 2007. Beata Leppilampi oli Skate Canadan British Columbian Noviisityttöjen mestari 2009. 

Leppilampi voitti kaudella 2009–2010 Suomen juniorimestaruuden sekä PM-kisojen juniorimestaruuden. Hän osallistui myös useampaan JGP-kilpailuun sijoittuen parhaimmillaan 5. sijalle ja muun muassa teki Australian JGP-kisoissa kolmoistulppi-kolmoistulppi-yhdistelmän. Hän osallistui junioreiden MM-kisoihin vuonna 2011 sijoittuen sijalle 15.

Kaudella 2010–2011 Leppilampi sijoittui senioreiden Suomen-mestaruuskilpailuissa toiseksi ja seuraavalla kaudella kolmanneksi. Kansainvälisissä seniorikilpailuissa hänen paras sijoituksensa on kuudes (Skate Canada Autumn Classic 2014). PM-kilpailujen senioritasolla hän oli neljäs samoin kuin Finlandia Trophyssa hänen paras suorituksensa oli neljäs sija. Hän on myös osallistunut Universiades-talvikisoihin vuonna 2015. 

Leppilampea valmensivat muun muassa Joanne Mcleod, Bruno Delmaestro, Kelly Champagne, Brian Orser, Michael Huth, Alexander Kopylov, Colin Chanski ja hänen äitinsä Ulla Papp.

Beata Leppilampi oli yksi vuoden 2017 Miss Suomi -finalisteista.

## Yksityiselämä
Leppilampi on ollut vuodesta 2021 naimisissa näyttelijä-juontaja Mikko Leppilammen kanssa. Heillä on kaksi lasta.

## Lähteet
William B. Allison

**William Boyd Allison** (2. maaliskuuta 1829 Perry, Ohio – 4. elokuuta 1908 Dubuque, Iowa) oli yhdysvaltalainen republikaanipoliitikko, joka teki pitkän uran Yhdysvaltain kongressissa. Allison oli Iowan edustaja Yhdysvaltain edustajainhuoneessa vuosina 1863–1871 ja senaatissa 1873–1908. Kongressiedustajana Allison muistetaan Bland-Allison Act (Yhdysvaltain palauttaminen kaksimetallikantaanan) ja Hepburn Act (rautatieliikenteen säännöstelyn lisääminen) -lakialoitteistaan. Senaattorina Allisonia on myöhemmin kuvailtu hyvin vaikutusvaltaiseksi. Allison oli myös kahdesti mukana presidenttikilvassa (1888 ja 1896), mutta ei koskaan selvinnyt puolueensa esivaaleja pidemmälle.

Yhdysvaltain sisällissodan alussa Allison toimi Iowassa hallintotehtävissä ja auttoi sotajoukkojen kokoamisessa. Allisonille annettiin everstiluutnantin arvo, vaikka hän ei ilmeisesti osallistunut kertaakaan varsinaisiin sotatoimiin.

## Katso myös
* Bland-Allison Act

## Lähteet
Suomi yleisurheilun Euroopan-mestaruuskilpailuissa 2016

Suomi osallistuu vuonna 2016 yleisurheilun EM-kilpailuihin 23. kerran. Joukkueeseen valittiin 40 urheilijaa.

## Odotukset
Suomen Urheiluliiton valmennusjohtaja Jorma Kemppaisen mukaan Suomen tavoite kisoissa on saada vähintään kymmenen urheilijaa kahdeksan parhaan joukkoon.

## Joukkue
Suomen Urheiluliitto valitsi Amsterdamin kisoihin ensimmäiset 11 urheilijaa marraskuussa 2015 edelliskesän tulosten perusteella. Miehistä valittiin keihäänheittäjät Tero Pitkämäki ja Antti Ruuskanen sekä moukarinheittäjät Tuomas Seppänen ja David Söderberg. Naisista valittiin kiekonheittäjä Sanna Kämäräinen, seiväshyppääjä Minna Nikkanen, kolmiloikkaaja Kristiina Mäkelä, aitajuoksija Nooralotta Neziri, estejuoksija Sandra Eriksson ja 10&nbsp;000 metrille Johanna Peiponen ja Alisa Vainio. Vainio ilmoitti toukokuun lopulla 2016 ettei osallistu kisoihin. Kesäkuussa 2016 myös Kämäräinen ilmoitti jättävänsä kauden väliin selän kuntoutuksen vuoksi.

8. maaliskuuta 2016 kisajoukkuetta täydennettiin kymmenellä urheilijalla. Kisoihin valittiin naisista seiväshyppääjä Wilma Murto, kestävyysjuoksijat Anne-Mari Hyryläinen ja Minna Lamminen sekä moukarinheittäjät Merja Korpela ja Inga Linna. Miehistä valittiin pikajuoksija Samuli Samuelsson, kuulantyöntäjä Arttu Kangas sekä pika-aitajuoksija Elmo Lakka ja 400 metrin aitajuoksijat Jussi Kanervo ja Oskari Mörö.

31. toukokuuta 2016 joukkueeseen valittiin kuusi urheilijaa: pituushyppääjä Henri Väyrynen, korkeushyppääjä Linda Sandblom, pikajuoksija Hanna-Maari Latvala, keihäänheittäjä Sanni Utriainen ja kestävyysjuoksijat Jarkko Järvenpää ja Laura Markovaara.

20. kesäkuuta 2016 valittiin joukkueeseen miesten pikaviestijoukkue, estejuoksija Camilla Richardsson ja kiekonheittäjä Salla Sipponen. Viimeiset 17 urheilijaa valittiin joukkueeseen 27. kesäkuuta 2016. Kolmantena keihäänheittäjänä kisoihin valittiin Ari Mannio ja kotiinjääväksi varamieheksi Teemu Wirkkala. Pituushyppääjistä valittiin Kristian Bäck ja Eero Haapala. Naiskeihäänheittäjistä valittiin Heidi Nokelainen ja Jenni Kangas sekä varalle Oona Sormunen. Miesten pikaviestijoukkueeseen nimettiin Otto Ahlfors, Viljami Kaasalainen, Ville Myllymäki, Eetu Rantala ja Samuli Samuelsson sekä kotiinjääväksi varamieheksi Hannu Hämäläinen. 100 metrin aitoihin valittiin Reetta Hurske ja 400 metrin aitoihin Anniina Laitinen, Venla Paunonen ja Hilla Uusimäki.

28. kesäkuuta ilmoitettiin jo valituista pituushyppääjä Eero Haapalan joutuvan jättämään kisat väliin akillesjännevamman vuoksi. Heti seuraavana päivänä myös 400 metrin aitoihin valitun Venla Paunosen ilmoitettiin joutuvan jättämään kisat väliin etureisivamman vuoksi. 3. heinäkuuta ilmoitettiin myös kisoihin valitun pikajuoksija Hanna-Maari Latvalan EM-kisamatkan jäävän väliin polvivaivan vuoksi.

## Miehet

## Naiset

## Lähteet
* Kisojen ohjelma ja tulokset European Athletics -sivustolla

### Viitteet

## Aiheesta muualla
* Amsterdamin kisojen viralliset verkkosivut
Luettelo jalkapallon kansallisista pääsarjoista

**Luettelo jalkapallon kansallisista pääsarjoista** sisältää kaikki maanosaliittojen alaiset sarjat.

## Luettelo

### AFC (Aasia)

1 Liiga keskeytetty sisällissodan vuoksi.

### CAF (Afrikka)

2 Sarjaa ei pelata useiden seurojen, jalkapalloliiton ja urheiluministeriön riidan vuoksi.
3 Sarjaa ei pelata ebolaepidemian vuoksi.
4 Sarjaa ei pelata taloudellisten syiden vuoksi.

### Conmebol (Etelä-Amerikka)

### CONCACAF (Pohjois- ja Väli-Amerikka, Karibia)

5 Yhdysvallat ja Kanada jakavat maansa pääsarjan.
6 Ei järjestetty sitten vuoden 2004.

### OFC (Oseania)

### UEFA (Eurooppa)
Sotilaskeisari

**Sotilaskeisari** tarkoittaa Rooman valtakuntaa vuosina 193–284 hallinneita keisareita, jotka alun perin toimivat armeijassa päällikköinä, tai he saattoivat olla myös nousseet valtaan armeijan tuella.

## Lähteet
Soveri

**Soveri** on muun muassa seuraavien suomalaisten sukunimi:

* Albert Johan Soveri, vuoteen 1906 *Silander* (1873–1961), pappi, opettaja, kirjailija
* Harriet Finne-Soveri (s. 1953), geriatri ja televisiotoimittaja
* Heikki Ferdinand Soveri, vuoteen 1906 *Silander* (1863–1929), rehtori, oppikirjojen tekijä, suomentaja
* Jorma Soveri (1909–1967), filosofian tohtori, luonnonhistorian opettaja, kasvitieteilijä ja oppikirjojen tekijä
* Urpu Soveri (1914–1984), geologi
Wahlroosin unelma

**Wahlroosin unelma** on hardcore punk -yhtye Lapinpolthajien toinen studioalbumi. Se julkaistiin 27. heinäkuuta 2012 levymerkillä Kämäset levyt. Albumi on edeltäjäänsä rosoisempi ja melodisempi. Albumin kappaleissa kritisoidaan äärikapitalistista yhteiskuntajärjestystä.

## Kappaleet
#
#
#
#
#
#
#
#
#

## Kokoonpano
* Tuomas – laulu, kitara
* Antti – kitara, taustalaulu
* Häsperi – bassokitara, taustalaululaulu
* Jukkeli – rummut

## Arvostelut
* Lammaszine: *positiivinen*

## Aiheesta muualla
* ''Wahlroosin unelma'' discogs.com -sivustolla

## Lähteet
Peter Kretschmer

**Peter Kretschmer** (s. 15. helmikuuta 1992 Schwerin) on saksalainen ratamelonnan olympiavoittaja ja maailmanmestari. 175 senttimetriä pitkä ja 70 kilogrammaa painava Kretschmer edustaa KC Potsdam -seuraa.

Kretschmer saavutti olympiakultaa kanoottikaksikon 1 000 metriltä yhdessä Kurt Kuschelan kanssa vuoden 2012 kesäolympialaisista. MM-kilpailuista Kretschmerillä on 1&nbsp;000 metriltä kultaa kanoottinelikosta vuodelta 2013 sekä kaksikosta 2017 ja 2018. Kaksikon 500 metriltä hän sai kultaa vuonna 2023 ja pronssia 2011. EM-kilpailuista hän on saavuttanut kaksikon 1&nbsp;000 metriltä kultaa 2017 ja 2018 sekä hopeaa 2012. Euroopan kisoissa 2015 hän sai pronssia C-2 -luokan 1&nbsp;000 metrillä.

## Lähteet
Urpu Soveri

**Urpu Kustaa Johannes Soveri** (13. kesäkuuta 1914 –15. heinäkuuta 1984) oli suomalainen geologi. Hän oli Valtion teknillisen tutkimuskeskuksen (VTT) tielaboratorion laboratorionjohtaja professorin arvolla vuosina 1963–1971 ja sen jälkeen rakennus- ja yhdyskuntatekniikan tutkimusosaston tutkimusjohtaja myös professorin arvolla 1972–1977. Hän tutki savimineralogiaa ja tienrakennus- ja geotekniikkaa. 

Soveri väitteli 1951. Hän työskenteli ennen VTT:lle siirtymistään useissa laitoksissa ja oli vuosina 1946–1949 Ruotsissa Statens väginstitutin kemisti-geologi.

Soverin isä oli A. J. Soveri.

## Lähteet
Blues Lady Daylle

**Blues Lady Daylle** on suomalainen televisiodokumentti jazzlaulaja Billie Holidayn traagisesta elämästä. Jorma Moilasen käsikirjoittamassa ohjelmassa valotetaan Lady Dayn elämää ja musiikkia yhteiskunnalliselta, henkilökohtaiselta ja musiikilliselta kannalta.

Ohjelman rungon muodostavat Holidayn monivuotisen pianistin Mal Waldronin kertomukset ja hänen tulkintansa Lady Dayn tunnetuksi tekemistä lauluista. Billie Holiday itse esiintyy kahdessa vanhassa filmikatkelmassa. Toinen niistä on hänen uransa alkupuolelta ja toinen hänen viimeisestä televisioesiintymisestään 1958 . Kuvaa Billie Holidaystä täydentävät lausunnoillaan hänen läheiset muusikkoystävänsä kapellimestari-pianisti Count Basie, pianisti Jimmy Rowles ja saksofonisti Sam Rivers.

Ohjelma on TV1:n Viihdetoimituksen tuotantoa. Mal Waldronin soitto-osuudet on kuvattu Natsa Clubilla hänen vieraillessaan Helsingissä tammikuussa 1981. Ohjelman ohjauksesta vastaavat Jorma Moilanen ja Erkki Pohjanheimo, joka toimi myös ohjelman tuottajana. Kuvaajat: Kaj Sundman, Jorma Piironen, Esko Nurminen, Raino Kuisma, ja Pertti Aherva, äänittäjät: Matti Kaukinen, Raimo Penttilä, Esko Haapaniemi, Veijo Lehti ja Hannu Ranta.

Ohjelman ensilähetys oli Yle TV1:ssä 3.9.1981. Kesto 35’47”.

## Lähteet
Borgo Chiese

**Borgo Chiese** on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun kolme kuntaa, Brione (125 asukasta), Cimego (429) ja Condino (1&nbsp;515), yhdistyivät muodostaen Borgo Chiesen kunnan.

## Lähteet

## Aiheesta muualla
Pokémon DP: Galactic Battles

**Pokémon DP: Galactic Battles** on ''Pokémon''-animesarjan kahdestoista tuotantokausi sekä *Diamond & Pearl* -sarjan kolmas kausi.

Kausi nähtiin Suomessa ensimmäisen kerran kesällä ja syksyllä 2010 Disney XD:llä. Kausi alkoi 7. kesäkuuta 2010 jaksolla *Kierroksia Rotomiin* ja päättyi jaksoon *Gible kiipelissä*. Myöhemmin kausi näytettiin myös MTV3-kanavalla 4. syyskuuta 2010 alkaen; siellä kausi saatiin päätökseen 6. elokuuta 2011.

Yhdysvalloissa kausi alkoi Cartoon Networkilla 9. toukokuuta 2009 jaksolla *Get Your Rotom Running!*. Kahdestoista tuotantokausi käsitti 53 jaksoa ja päättyi jaksoon *Gotta Get a Gible!* 15. toukokuuta 2010.

## Jaksot

### Huomiot

## Äänirooleissa

### Japaninkieliset äänet

### Englanninkieliset äänet

### Suomenkieliset äänet
Spanska Flugan

**Spanska Flugan** oli vuosina 1839–1841 ilmestynyt kolmiosainen aikakausjulkaisu. Sitä toimitti J. V. Snellman.

Lehden nimi juontui siihen aikaan myynnissä olleesta avohaavoihin käytetystä espanjalaisesta lääkepulverista Spanska flugan. Pulveri kirveli mutta paransi, samoin oli määrä tehdä Snellmanin lehden. Snellman aloitti lehden teon Uudessakaarlepyyssä.  Kaksi jälkimmäistä numeroa hän teki Tukholmasta käsin.

Lehtien sisältö oli pääasiassa kirjallisia teemoja, ja mukana oli myös filosofisten teosten arviointeja. Kolmannessa numerossa hän kävi hyvin voimakkaasti herännäisyyden kimppuun otsikolla "Eräs ajankohtainen kysymys".

Julkaisun kolme vihkoa olivat nimeltään "Sectio antepenultima" 1839, "Sectio penultima" (1840) ja "Sectio ultima" (1841). Vihkot painettiin Helsingissä.

## Lähteet
Einsteinium(III)jodidi

:*Einsteiniumjodidi* viittaa tänne. Einsteiniumilla on myös toinenkin jodidi EsI2, CAS-numero 70292-44-3.
**Einsteinium(III)jodidi** (tai *einsteiniumtrijodidi*) on harvinaisen synteettisen alkuaine einsteiniumin yhdiste jodin kanssa. Yhdisteessä jodi esiintyy hapetusluvulla -I ja einsteinium +III, ja näin muodostuva yhdiste on kaavaltaan EsI3. Se muodostaa meripihkan värisiä heksagonaalisia kiteitä, joiden kiderakenne on samankaltainen kuin vismutti(III)jodidilla tai holmium(III)jodidilla. 

Einsteiniumtrijodidi hehkuu pimeässä punaista valoa einsteiniumin suuren radioaktiivisuuden takia.

## Lähteet